**Peisaj de Iarnă**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Peisaj de Iarnă

Cad fulgii albi, agale-n jos

Când îşi mişcă norii ciurul

Şi pornesc la drum frumos,

În zbor sublim şi maiestos

Arătându-şi clar conturul.

Venind în calea lor zglobii

Ca fluturaşi mii în bucurie,

S-aşează-n straturi argintii

Pe munţi, dealuri şi câmpii

Învelind, cu-alba-i mantie.

O, Doamne, cum ai rânduit

În planul Marii-Nţelepciuni,

Chiar timpul Iernii de dorit

'N-aspectul cel mai fericit

Să fie-mbrăcată-n minuni!

Şi ce frumos şi-a luat avânt

Şi-aşa splendid s-a aşezat,

Pe pomii goi, peste pământ

Acoperind cu-al ei veşmânt

În albul pur, tot a-mbrăcat!

Şi ca de roade... încărcate,

Se-apleacă fragilele ramuri

Spre pământ sub greutate,

Purtând coroane argintate

Reflectându-se în geamuri.

Sub albul viu, cel mai curat

Prin aer fulgii mari se-alint,

Un tablou dulce de-admirat

Şi când priveşti, e minunat,

Îţi pare totul, că-i de-argint.

Prin multele minuni create

Ce te încântă când priveşti,

Ajută-ne, Doamne în toate

Să vedem marea bunătate,

Să vedem ce puternic eşti!

Să-Ţi vedem faima în tăria

Prin multe legi, în cârmuire,

Ce ne vorbesc de măiestria

Ce-Ţi preamăreşte veşnicia

Că-s puse sub desăvârşire.

Flavius Laurian Duverna